Entre els guardons, s'entrega un premi Art Pertot, fruit de la col·laboració entre l'Agència Catalana de la Joventut de la Generalitat de Catalunya, l'Institut Balear de la Joventut, el Département des Pyrénées-Orientales i l'Associació Inund'ART, i que suposa l'exposició de l'obra a Girona, Palma i Perpinyà.
L'acte d'inauguració i entrega de premis ha estat presidit pel director de l'Institut Balear de la Joventut, Sebastià Lliteres, i, per part de la Generalitat, a més del director general de l'Agència, ha assistit l'Agnès Fàbregas, coordinadora territorial de Joventut de Girona.
La dotació total del premi és de 7.000 euros, distribuïts entre un primer premi en metàl·lic de 1.000 euros i dos segons premis de 500 euros, als quals s'han de sumar els imports corresponents a les despeses de producció de les obres, que són de 1.500 euros a repartir entre tots els finalistes, i 3.500 euros per sufragar les despeses derivades de la participació de l'artista que guanyi en el certamen Art PerTot 2020.
Fruit de l'acord de col·laboració institucional amb el certamen Art PerTot, per a la mobilitat i la projecció dels joves artistes, subscrit per l'Agència Catalana de la Joventut, l'Institut Balear de la Joventut, el Département des Pyrénées-Orientales i l'Associació Inund'ART, aquesta participació implica la presentació d'una obra en el certamen InundArt de Girona i l'exposició a la Casa de la Catalanitat de Perpinyà.
El jurat del certamen va designar i donar a conèixer les obres guanyadores del certamen d'Arts Visuals Art Jove 2019, un cop finalitzat el recorregut per l'exposició.
Els joves finalistes que exposen i concursen amb la seva obra al certamen d'Arts Visuals Art Jove 2019 són Gabriel Llinàs, Josep Santamaria, Ricardo Díaz, Maya Valencia, Sergio Monje, Daniel Amorós i Luis Vidaña.
També com a finalistes d'Art PerTot exposen la seva obra, si bé no concursen, Albert Gironés i Laura Bergillos.
L'exposició es pot visitar fins al 29 de setembre al Casal Solleric, a Palma.
El programa Art Pertot va néixer al 2017 amb una clara voluntat de poder inserir joves creadors en altres contextos artístics, entenent aquests intercanvis, no tant sols com una eina de difusió i de promoció dels seus projectes, sinó com un via de formació bàsica que ajudi a la seva professionalització.
Els actuals socis que impulsen el projecte Art Pertot són: l'Agència Catalana de la Joventut de la Generalitat de Catalunya, l'Institut Balear de la Joventut, el Département des Pyrénées-Orientales i l'Associació Inund'ART.
Cada territori selecciona els seu representant que ha de tenir entre 18 i 30 anys.
Respecte a Catalunya la col·laboració es vehicula a través de l'Associació Inund'Art de Girona, que convoca el seu certamen i on inclou en una de les modalitats la participació a Art Pertot.
Els projectes seleccionats de cada territori participen en una exposició a cadascun dels territoris participants (Catalunya, Balears i Catalunya Nord):
- Juny a Girona dins el festival Inund'Art, on es va seleccionar la representant catalana que és la Laura Bergillos.
- Setembre a Palma de Mallorca, en el marc del certamen d'Arts Visuals del programa cultural Art Jove, que es on ara seleccionaran al seu representant.
- Desembre en una exposició col·lectiva a la Maison de la Catalanité de Perpignan.
Els artistes seleccionats reben 4.500 € cadascun.
Aquest import inclou els honoraris i despeses de producció de les tres intervencions artístiques i totes les despeses relatives al desplaçament, allotjament i manutenció que impliqui la participació a les tres exposicions.